בנג'מין בוזגלו

בנג'מין (בנימין) בוזגלו (נולד ב-19 בינואר 1987) הוא פייטן וזמר ישראלי-צרפתי המבצע מוזיקה ערבית, אנדלוסית וצפון אפריקאית, ומשמש כסולן ראשי של התזמורת האנדלוסית הישראלית.

==ביוגרפיה==
נולד בצרפת לז'וסלין ולדוד, נגן עוד, במקור מקזבלנקה שבמרוקו. 

בביתו גדל על מוזיקה יהודית, מרוקאית ופלמנקו, והושפע מחיים לוק, מסלים הללי ומסמי אלמגריבי. 

== קריירה מוזיקלית ==
בגיל תשע החל ללמוד חזנות אצל אברהם אלברט בוהדנה, למשך שבע שנים. בגיל זה כבר החל להופיע בפריז בעיקר במסגרת אירועים של הקהילה היהודית, ובגיל 12 פגש אותו מוטי מלכא, שחיפש אמנים צעירים בצרפת. בגיל 13 עלה ארצה לתקופת לימודים בישיבה התיכונית בכפר מימון, ובגיל 15 עלה בגפו ארצה סופית. בתקופה זו החל לשיר עם התזמורת האנדלוסית הישראלית.

בוזגלו שר בעברית, בערבית ובצרפתית, ומלבד מוזיקה צפון אפריקאית (מלח'ון ואלא אנדלוסיה), הוא שר מוזיקה בסגנון אלג'יראי, לבנוני, תוניסאי, שגורי'א וחליסי (סגנון האמירויות), תוך שמירה על המקור מחד, והוספת חידושים עדכניים מאידך.

נכון ל-2015, בוזגלו משמש כסולן (במשך 12 עונות) של תזמורת מזרח ומערב והתזמורת האנדלוסית הישראלית, והוא מרבה להופיע עמן.

בוזגלו פועל לקירוב לבבות באמצעות המוזיקה, ומופיע עם מוזיקאים מוסלמים מרחבי העולם בפסטיבלים רבים במדינות שונות, בהן מדריד, ארצות הברית, צרפת, דובאי (בחג הרמדאן) ובפרט במרוקו.

נכון ל-2016, בוזגלו מתגורר באשדוד, ומחלק את זמנו בינה לבין צרפת, אליה הוא נוסע לעיתים קרובות לשם הופעות.

במהלך השנים הוציא בוזגלו מספר אלבומים, שבחלקם שירים על רבי חיים פינטו. בשנת 2016 הקליט קאבר לשיר ENTY של די ג'יי ואן וסעד למג'רד, לכבוד הילולת הרב, ומדי שנה הוא מופיע בהילולתו שבמוגדור. הוא גם מנגן על פסנתר ועל כלי הקשה, ושימש כחזן בבתי כנסת באשדוד ובמיאמי.

במרץ 2021 שיתף בוזגלו פעולה עם הזמר אייל גולן ושר איתו דואט מתוך הפרויקט של היוצר אופיר כהן. הדואט נקרא בשם "בינתי"<ref></ref>, ומספר על ילדה שנפטרה בעקבות מחלה ואביה תרם לה חלק מהכבד שלו. בוזגלו שר במרוקאית וגולן שר בעברית.

באותה השנה השתתף בעונה השמינית של תוכנית המציאות הכוכב הבא.

==קישורים חיצוניים==

* [https://ashdodonline.co.il/14764/הפייטן-האשדודי-שכבש-את-דובאי/ הפייטן האשדודי שכבש את דובאי], באתר אשדוד אונליין, 2 באוקטובר 2015
* רפי נתיב, [http://www.bhol.co.il/news/765276 מבוזגלו עד בוזגלו: ריאיון עם סולן האנדלוסית אשדוד בנימין בוזגלו], באתר בחדרי חרדים, 2 באוגוסט 2016
* 
* 
* [http://lobservateur.info/culture/benjamin-bouzaglo-chante-lhymne-national-a-essaouira/ Benjamin Bouzaglo chante l’hymne national à Essaouira] (ראיון בצרפתית), 4 בנובמבר 2014, באתר Lobservateur
* Bernard Foccroulle, [https://www.huffingtonpost.com/bernard-foccroulle/the-spirit-of-essaouira-a_b_6115348.html The Spirit of Essaouira at the Heart of Judeo-Arabic Culture], באתר Huffington Post, ב-6 בינואר 2015
* [https://www.youtube.com/watch?v=C4qCb_aQ3iE ריאיון עם בנג'מין בוזגלו (בערבית ובצרפתית)], 2018, סרטון באתר יוטיוב
* [https://www.youtube.com/watch?v=Jv8-cHCssL0 "Khayna" - The Mediterranean - Andalusian Orchestra Feat. Benjamin Bouzaglo], סרטון באתר יוטיוב
* [https://www.youtube.com/watch?v=oxvzmbdNlKk Elfourga Mourra / A'lach Ya Ghzali - Hommage à Salim Halali], סרטון באתר יוטיוב
* [https://www.youtube.com/watch?v=BCG-jGNtdG4 Benjamin Bouzaglo & The Israeli Andalus Orchestra Ashdod - Ya 7bib Lkalb], סרטון באתר יוטיוב
* [https://www.youtube.com/watch?v=1KFvI9zwKaw לילה גוצ'י ובנג'מין בוזגלו בפסטיבל ספרד, 2017], סרטון באתר יוטיוב
* [https://www.youtube.com/watch?v=bSBemieihGM דייגו אל סיגלה ובנג'מין בוזגלו בפסטיבל פס], מרוקו 2015, סרטון באתר יוטיוב
* [https://www.youtube.com/watch?v=yn1qNet7SEE Layali Al Andalous 3 ème Édition, 20 Juin 2016 Vidéo 6/8], סרטון באתר יוטיוב
* [https://www.youtube.com/watch?v=ZFknZOAbYVs בנג'מין בוזגלו בערוץ 2MTV], בשנת 2017, סרטון באתר יוטיוב

== הערות שוליים ==

קטגוריה:ישראלים ילידי צרפת
קטגוריה:מבצעי פיוטים
קטגוריה:בוגרי ישיבת בני עקיבא בית יהודה כפר מימון
קטגוריה:זמרים השרים בערבית
קטגוריה:פסנתרנים ישראלים
קטגוריה:נגני כלי הקשה ישראלים
קטגוריה:זמרים השרים בערבית מרוקאית
קטגוריה:מוזיקאי אנדלוסית
קטגוריה:מתמודדי הכוכב הבא
קטגוריה:ישראלים שנולדו ב-1987